Po Nowynm Roku
Pjyrszy dziyń nowego roku momy z głowy
Po nim zaś je dziyń drugi nowy.
Potym trzeci i zaś czworty
Dni przelecom jak rakety.
I zaś przydzie koniec roku
Ani se nie spodziejymy człowieku.
I tak jedyn za drugim roki uciekajom.
A nom liczby rokow przybywajom.
Potym tu zaboli ,tam postynkosz.
I już poznosz że swoje roky mosz.
I choć zatańcujesz na zilwestrowe zabawie
Czujesz że to nima jak było downiy.
I zaś pjyrszy dziyn nowego roku bydzie z głowy.
Po nim zaś przidzie dziyń drugi nowy.
Potym trzeci ,czworty i nastympny
Tak jak w kole krong zamknyty
Przeżyć yno jedyn dziyń leko nie je
Bo nie wjymy co nom drugi prziniesie.
Tak to życie nom pryntko leci.
Radujmy se zatym i że slonko śwjyci
Maria Kostrzewa
szl_Latn szl_Latn szl_Latn szl_Latn ces_Latn pol_Latn pol_Latn szl_Latn szl_Latn szl_Latn szl_Latn pol_Latn pol_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn